Hundepensionerne har en travl sommer. Det er gået op for nordjyderne, at sommeren nok ikke kommer til Danmark. Nu vil de syd på.

Den danske sommer har ikke budt på meget sol og varme. Derfor rejser nordjyderne på ferie. Imens tager pensionerne sig af kæledyrene. Elmelundens Hundepension i Hals er en af dem, der passer dyrene for nordjyderne med feriefeber. De har 45 pladser, som alle er booket. Det er ikke noget nyt, for det er de hvert år. Men i år har Elmelunden oplevet nogle lidt mere spontanehundeejere. - Der er mange, der ringer sent i år, og der er pladserne altså taget. Man skal være tidligt ude. Men de ringer. Eksempelvis er der to, der har ringet i dag. Den ene ville komme i dag og den anden i morgen, men det kan vi ikke. Nu havde de fået nok af regnvejr, så nu skulle de syd på, men det kunne vi så ikke lige hjælpe med denne gang, siger ejer af Elmelundens Hundepension Torben Winkler. Elmelunden afviser cirka to om dagen, og først i august er der ledige pladser igen. - Man skal være tidligt ude. Helst i allerede i foråret. Nogle bestiller faktisk et helt år forinden.